《和居厚弟一首》
宋代·刘克庄

处处笙歌杂诵谣，盍簪一笑共今宵。
宛然上齿尊三老，非若班廷序百僚。
乡饮讵宜先仗出，虞人不必以弓招。
明时各适鸢鱼性，在野尤和似在朝。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。